ועדת הפנים ואיכות הסביבה, כנסת 17, פרוטוקול מספר 181, 2007-07-02 11:30

דוד אזולאי: צהריים טובים לכולם.

דוד אזולאי: אני קודם כל מקדם את כולם בברכת ברוכים הבאים.

דוד אזולאי: אנחנו מקיימים היום דיון על פי הצעה לסדר יום שהוגשה על ידי חבר הכנסת עבאס זכור, תושב העיר עכו, בעניין הזיהום בחופי עכו.

דוד אזולאי: היות ונבצר מיושב ראש הוועדה, חבר הכנסת אופיר פינס, להשתתף בדיון, אני התבקשתי למלא את מקומו ואני עושה זאת ולכן אשתדל לאפשר לכולם לדבר.

דוד אזולאי: אני רק מבקש, ניקח כולנו בחשבון שהדיון הזה חייב להסתיים בשעה 13:00 לכל המאוחר.

דוד אזולאי: כנהוג אצלנו, אני אבקש את חבר הכנסת המציע, חבר הכנסת עבאס זכור, להציג את הנושא בפני החברים.

דוד אזולאי: בבקשה.

עבאס זכור: שלום לכולם.

עבאס זכור: אני מברך את היושב ראש על הדיון וגם את כל האורחים, במיוחד האורחים שהגיעו מעכו היום, המנהל הכללי של העירייה וכל החברים שהגיעו היום.

עבאס זכור: זה נושא חשוב מאוד לכולנו.

עבאס זכור: מדובר על עכו העיר, הים צמוד מאוד לעיר עכו והתלמידים וכל התושבים מנועים, בימים כאלה, להשתמש בים עכו המזוהם.

עבאס זכור: אני שמעתי הרבה דברים שחלק אומרים שבתקופה האחרונה החופים הם לא מזוהמים, יש בדיקה יומיומית ולפי הבדיקה שבודקים יום יום, אנחנו מעוניינים מאוד שהילדים שלנו, תושבי עכו לא ייצאו.

עבאס זכור: .. מספיק לנו שהתושבים יוצאים מעכו, לא רוצים גם שהילדים שלנו ייצאו מעכו, לחפש מקום אחר לשחות, להתרחץ בים חוץ מעכו.

עבאס זכור: הגיע הזמן שנדבר על שני נושאים.

עבאס זכור: הנושא הראשון, להפסקת הזיהום ואיך לטפל בנושא הזיהום שמזהם את הים.

עבאס זכור: הנושא השני הוא איך פותחים את החופים שתושבי עכו, התלמידים עכשיו (במיוחד בחופשת הקיץ של בתי הספר).

עבאס זכור: ..

עבאס זכור: לא ייתכן שילדים יחיו על יד הים ולא יוכלו להשתמש בים ולא לשחות בים הזה.

עבאס זכור: נשמע יותר בנושא מהמנהל הכללי ומהיועצת המשפטית של העירייה וגם מכל מי שנוגע להם הדבר, שידברו ויסבירו יותר מה אנחנו רוצים מהנושא הזה.

עבאס זכור: אני מבקש שכולנו נעלה את הנושא בדחיפות, שנזרז את הפסקת הזיהום שכולנו סובלים ממנו.

עבאס זכור: יש כתבה שדיברה על תלמידה, בת 18, שכמעט איבדה את העין מהזיהום שהיה ולפי בדיקת המעבדה, דובר על חיידק אלים שהיה בים, אבל אני חושב שצריכים להבדיל בין החוף לבין המקום שיש בו השפכים ולטפל כמה שיותר מהר בכל השפכים.

עבאס זכור: מה שמפתיע הוא שכל השפכים זה באישור של המשרד להגנת הסביבה, שמאשר את כל השפכים שכל יום מזרימים בכמות שלא מקובלת ולא צריך לשפוך את כל הכמויות האלה לים.

דוד אזולאי: לפני שאני אאפשר לחברי הכנסת להתבטא, אני מבקש קודם כל לשמוע את נציגי משרדי הממשלה השונים ואני מבקש קודם כל את משרד הבריאות.

זאב פיש: אני מפקח ארצי לבריאות הסביבה במשרד הבריאות.

זאב פיש: אנחנו מצרים על המצב.

זאב פיש: אני מניח שלכל הנוכחים פה ברור ומובן מאליו שאנחנו היינו רוצים לראות, כמו חבר הכנסת, שחופי עכו יהיו פתוחים לרחצה.

דוד אזולאי: לפני שאתה נכנס לנושא הזיהום, תגיד לנו באופן פרוצדורלי, איך מתבצעת סגירת החוף.

דוד אזולאי: כאשר גיליתם זיהום, מי סוגר, אתם, משרד הפנים, המשרד לאיכות הסביבה?

דוד אזולאי: יש פה שלושה גורמים שמטפלים, והרשות המקומית כמובן.

זאב פיש: אני אסביר.

נאדיה חילו: האם הבדיקה יזומה, או שאתם רק נכנסים במקרה שיש איזה תלונה, או איזה חשש?

זאב פיש: יש לנו תקן מאוד מאוד מפורט לאיכות מים בחופי רחצה.

זאב פיש: משרד הבריאות לא פותח ולא סוגר חופי רחצה.

זאב פיש: מי שעושה את זה, זה משרד הפנים, באמצעות הרשויות המקומיות.

זאב פיש: אנחנו נותנים חוות דעת, האם יש סכנה לבריאות הציבור, כן או לא.

זאב פיש: אנחנו עושים את זה על סמך תקן מאוד מאוד מפורט שלנו, לפני שמדברים על ממצאים מיקרוביאליים או אחרים, יש כל מיני דברים סביבתיים.

זאב פיש: זאת אומרת, אם יש מוצא שפכים, או אפילו קולחין (קולחין זה ביוב מטוהר) בקרבת חוף רחצה, משרד הבריאות מזהיר, מזהיר את הציבור מלרחוץ בחוף, באמצעות משרד הפנים והרשות המקומית.

זאב פיש: אנחנו מזהירים את הציבור, כי זו החובה שלנו להזהיר את הציבור ולשמור על בריאות הציבור, אבל הפעולה הטכנית של סגירה, של אכיפה של הסגירה, זה נעשה על ידי הרשות המקומית, באמצעות משרד הפנים, שמופקד מיניסטריאלית על הנושא הזה.

זאב פיש: וזה בדיוק מה שעשינו בחוף עכו.

זאב פיש: בחוף עכו, לצערנו הרב, באמצעות נחל הנעמן, יש עדיין (אני מדגיש עדיין), הרבה מאוד גופים וכל מיני דברים שמזהמים את הנחל ובאמצעותו את הים.

זאב פיש: נחל הנעמן מגליש את השפכים ואת הקולחים שלו לים, דרומית לחופי הרחצה המוכרזים של עכו וכתוצאה מכך, אנחנו נאלצים להזהיר את הציבור מלרחוץ בחופים של עכו ופנינו וקיבלנו באמת את הסכמת משרד הפנים לסגור את החופים, לצערי.

יהודה שביט: זה לא נכון נעמן.

יהודה שביט: נחל הנעמן לא מגליש כלום.

זאב פיש: אני חוזר ואומר, באמצעות נחל הנעמן.

יהודה שביט: אני חוזר ואומר, זה נחל חילזון.

זאב פיש: אז אני חוזר ואומר שבאמצעות נחל הנעמן, הביוב והקולחים זורמים לים.

זאב פיש: אתה יכול להגיד את זה עוד כמה פעמים.

מיכל כהן דר: הוא מגיע מהחילזון לנעמן, מה זה משנה?

דוד אזולאי: אדוני ראש המועצה האזורית, מר יהודה שביט, אני אאפשר לך לדבר.

יהודה שביט: אין לי מה להגיד.

דוד אזולאי: אני שומע שכן יש לך מה להגיד, אז אולי תציג בפנינו את הדברים.

דוד אזולאי: חשוב לנו לשמוע.

דוד אזולאי: אנחנו חברי ועדה, כמו שאתה אומר, אז אני מיד אאפשר לך.

דוד אזולאי: אני אבקש את נציג משרד הפנים.

יוסף עמאר: אני, כמשרד הפנים, אני המפקח הארצי על רחצה, מטעם משרד הפנים.

יוסף עמאר: אני, על פי החוק מוסמך, חייב בהתייעצות מול משרד הבריאות.

יוסף עמאר: ברגע שמשרד הבריאות, כגוף מייעץ, מעביר את ההמלצה שלו ואת חוות הדעת שלו ואת הבדיקות שלו שמראים שהים מזוהם, אני חייב לסגור את הרחצה בקטע האמור.

יוסף עמאר: לצערנו הרב, וזה מאוד כואב, הפתיחה של חוף עכו, למרות שהתחילה באיחור, זאת אומרת, כחודש אחרי פתיחת עונת הרחצה הרשמית, כפי שנקבע בחוף, לצערנו הרב, באותו יום כבר יש זיהומים.

יוסף עמאר: פותחים יום, חצי יום, סוגרים שבועיים, עשרה ימים, בגלל שהים מזוהם.

יוסף עמאר: כמו שאמר חבר הכנסת זכור, הוא אומר שיש ילדה שנפגעה בעין, הזיהום זה זיהום מאוד מסוכן.

יוסף עמאר: אנשי מקצוע יודעים טוב מאוד שהזיהום גורם למחלות וזה דבר מאוד מסוכן והאחריות היא של משרד הפנים, של שר הפנים, ושלי אני, ולכן אסרתי את הרחצה בחופי עכו, וביקשתי מהעירייה, מאחר ואנחנו מתקרבים לחופש הגדול, וגם מתקרבים לעונת הקייטנות, למצוא מקום חלופי, על מנת שלא נעניש את הילדים ואת הציבור.

יוסף עמאר: הבעיה היא שצריכים באמת לבדוק---

דוד אזולאי: כשאתה מדבר על מקום חלופי, זה אומר שהם ייסעו לנהריה או לכנרת.

יוסף עמאר: לא, לא, לא, בתחום השיפוט של עכו יש עוד רצועת חוף שמתאימה, שיכול להיות שהיא תהיה חוף רחצה מתאים, יפה, נקי.

יוסף עמאר: אפשר לבנות שם תחנת הצלה.

עבאס זכור: זה לא פתרון, הפתרון הוא להפסיק את הזיהום.

יוסף עמאר: זה כבר משהו אחר.

דוד אזולאי: אני מבין מדבריך שהחוף היה סגור תקופה ארוכה מאוד.

דוד אזולאי: האם במשך התקופה הזאת היו בדיקות, או לא היו בדיקות?

דוד אזולאי: השאלה פה מופנית לנציג משרד הבריאות.

מיכל כהן דר: כל הקווים הגבוהים האלה, זה אומר, הזיהום הבקטריאלי היה מאסיבי, גם בשפך של הנחל, ואני לא אקרא בשמו, שזה לא יביא לחילוקי דעות, אבל בשפך הנחל שקרוב לחופים, שנמצא בסביבת החופים וגם בחופים עצמם.

מיכל כהן דר: חלק מהזמן השפך היה מאוד מזוהם והחופים היו פחות מזוהמים, ולפעמים אפילו היו תוצאות שליליות, אבל אתם צריכים להבין שהבדיקות נעשות.

מיכל כהן דר: .. אין לנו מד קולי צואתי רציף.

מיכל כהן דר: זאת אומרת, בדיקה שלקחתי היום, אני יודעת רק מחר ואני נותנת לילדים לרחוץ בים הזה, כשהמים, יכול להיות שהם מאוד מזוהמים, ואני אדע את זה רק מחר.

מיכל כהן דר: כשיש לנו כזה מין מהלך שהוא מראה על זיהום מתמשך, אני לא יכולה לאפשר לפתוח את החופים.

מיכל כהן דר: כל זמן שהגורם המזהם ממשיך לזהם.

מיכל כהן דר: הבדיקות הם על יוני, יש לי גם על סוף יוני.

מיכל כהן דר: אם אתה רוצה.

מיכל כהן דר: פה זה עד סוף מאי.

מיכל כהן דר: יש לי בדיקה אחת שהיתה ב---

מיכל כהן דר: [ אני משקרת, לדעתך?

מיכל כהן דר: למה אתה מתווכח איתי, הרי אין לי עניין.

מיכל כהן דר: אני רוצה את טובת החוף.

מיכל כהן דר: אני רופאת מחוז הצפון של משרד הבריאות וטובת בריאות הציבור עומדת לנגד עינינו כמו לנגד עיריית עכו.

מיכל כהן דר: התוצאות של ה-21 לשישי, זה סוף יוני?

מיכל כהן דר: היה לנו 32 קולי צואתי, בדיקה אחת.

מיכל כהן דר: בבדיקה השנייה 45,000 קולי צואתי.

מיכל כהן דר: מוצא של הנחל.

דוד אזולאי: אני רוצה שיהיה ברור.

דוד אזולאי: אין כאן חילוקי דעות, לא בין הרשות המקומית ומשרד הבריאות, ומשרד הפנים והמשרד לאיכות הסביבה.

דוד אזולאי: כולם רוצים חוף נקי ואף אחד לא מעוניין כאן לגרום שציפורנו של ילד אחת חלילה תיפגע כתוצאה מכך שהוא יבוא לשחות וליהנות מהים.

דוד אזולאי: אבל יחד עם זה, אותה השאלה שנשאלת, האם אין כאן מצב שאנחנו עורכים בדיקות והכי נוח, הכי קל, לבוא ולהגיד 'לסגור'.

דוד אזולאי: איך אתם מתמודדים מול אותם גורמים מזהמים?

דוד אזולאי: הרי הבדיקות שלכם, שנעשות, נגרמות כתוצאה מזיהום של מישהו.

דוד אזולאי: אני כרגע לא אכנס לזה, כי אני לא יודע, לי אין מושג, אבל אתם הגורמים שאמורים להילחם באותם גורמים שגורמים לזיהום.

דוד אזולאי: לא אתם, אז המשרד לאיכות הסביבה, אותם גורמים.

דוד אזולאי: לבוא ולעשות חיים קלים, ולהגיד 'רבותיי, סגור את החוף', אני חושב שזאת בעיה.

דוד אזולאי: יש זיהום – צריך לסגור, אבל בינתיים מה עשו עם אותם גורמים מזהמים?

דוד אזולאי: האם טיפלו, או לא טיפלו?

דוד אזולאי: זאת השאלה שלי.

זאב פיש: טוב, אדוני בטח לא מתכוון שאנחנו עושים לעצמנו חיים קלים.

זאב פיש: אנחנו משתדלים לתת את השירות הטוב ביותר לציבור.

זאב פיש: אנחנו משקיעים ימים ולילות, כשאני אומר ימים ולילות, זה ימים ולילות, וכל האנשים שבשטח יודעים את זה.

זאב פיש: השיקול שלנו הוא שיקול אחד, לשמור על בריאות הציבור והתקן שלנו, ובזה פתחתי, לא בכדִי בנוי בצורה הזו.

זאב פיש: קודם כל, הגורמים הסביבתיים.

זאב פיש: התקן שלנו בנוי שאם יש מוצא של שפכים וקולחין בקרבת חוף הרחצה, החוף לא יאושר.

זאב פיש: בי"ת, אם יש נתונים אפידמיולוגיים, גימ"ל, אם יש איזה ממצאים, גם ויזואליים, שיש על החוף, אנחנו מזהירים את הציבור מלרחוץ, ורק אחר כך יש את התוצאות המיקרוביאליות.

זאב פיש: מדוע?

זאב פיש: מכיוון שיש פה גם היגיון מקצועי.

זאב פיש: ים זו מערכת דינמית, זה לא כמו צינור של מי שתייה, שאתה בודק, ואם יש זיהום, אתה תופס.

זאב פיש: יש מערכת של זרמים, כיווני רוחות, וזה משתנה ובנתונים שנתנה דר' דר, כאן, זה בדיוק העניין.

זאב פיש: כשהיתה רוח דרומית, אז הזיהום משפך הנחל הגיע לחופים.

זאב פיש: כשהיתה רוח צפונית, גם כשראינו במוצא הנחל ממצאים של עשרות אלפי קוליפורמים צואתי, אז הדגימות היו כביכול נקיות בחופים.

זאב פיש: זה העניין.

זאב פיש: לכן, כשאנחנו מדברים על בריאות ציבור, אנחנו לא יכולים להשתית את המדיניות שלנו על סמך כיווני רוחות.

זאב פיש: מדובר פה על חיי אדם ופה ידוע לנו על מקרה מצער של ילדה, ואנחנו לא רוצים שיהיה עוד מקרה ועוד מקרה.

עבאס זכור: אבל ילדים מגיעים ל---

זאב פיש: אז צריך לעשות אכיפה וכל עוד, לצערנו, כל עוד, לצערנו, הגורמים במעלה הנחל והנחלים (זה לא רק נחל, זה נחל שאליו מגיעים כמה נחלים אחרים) עדיין פעילים, ויש לנו נתונים, ביחד עם המשרד להגנת הסביבה, ואנחנו כן משתפים פעולה, כל עוד אנחנו יודעים שהמצב ב---

דוד אזולאי: מי הם הגורמים המזהמים?

זאב פיש: יש לנו פה רשימה שלמה.

דוד אזולאי: אני מיד אשאל את המשרד להגנת הסביבה.

עבאס זכור: אתם שאפשרתם למפעלים לזרוק שפכים לים.

תמר זוהר: ההיפך, אנחנו אלה שמנענו מהם לזרוק את השפכים.

זאב פיש: אנחנו יודעים שיש שפכים גולמיים של...

זאב פיש: זה מכתב שנשלח לראש עיריית עכו.

זאב פיש: שפכים גולמיים של העיר תמרה, הגלשה לסירוגין של עשרות אלפי מטרים מעוכבים ליום, קולחין באיכות פחות משניונית, ממתקן טיפול שפכים כרמיאל, חשש מהזרמות וגלישות לא מבוקרות ממאגר כפר מסריק, שהוא אוגם את השפכים התעשייתיים של מפעלי מלואות.

זאב פיש: ממצאים של סיורים שלנו ושל גופים אחרים בשטח, שמגלים.

זאב פיש: זה לא משהו תיאורטי, זה משהו שאנחנו רואים את זה בשטח, יחד עם האנשים של המשרד להגנת הסביבה.

זאב פיש: ומתקן הטיפול בשפכים עכו, שלשמחתנו, עוד מעט הוא יופעל, הרי אנחנו מברכים על הדבר הזה, בזמן ההרצה, לצורך התפעול, יגליש גם הוא את הקולחים לנחל וזה תוך מספר ימים, שבוע או שבועיים, או משהו כזה.

זאב פיש: זאת אומרת, יש גורמים פוטנציאליים שכרגע מזהמים את הנחלים ובאמצעות הנחל, את הים, ואנחנו חייבים, חייבים לתת את דעתנו לכך ולהזהיר את הציבור.

זאב פיש: אנחנו, כל הנוכחים כאן, אני מניח, אנחנו מצפים שהגורמים המזהמים יפתרו את הבעיות שלהם ואז אנחנו, כמובן, נשמח להוריד את האזהרה שלנו.

זאב פיש: אנחנו מנועים מלעשות את זה פה.

תמר זוהר: כיום חופי עכו מזוהמים בשני מוקדים עיקריים.

תמר זוהר: האחד הוא משפכי עכו עצמה, שנמצאים צפונית לשפך הנעמן והשני זה מנחל הנעמן.

תמר זוהר: אני לא יודעת איפה חוף הרחצה בעיקר, אבל הגורמים המזהמים באותו אזור---

אוהד שגב: זה כיוון אחד וזה כיוון אחר לגמרי.

תמר זוהר: אני יכולה להגיד שמבחינת המשרד שלנו, גורמי הזיהום העיקריים הם עדיין עיריית עכו.

אוהד שגב: זה לא קשור, זה לא קשור.

תמר זוהר: מבחינת עיריית עכו שהיתה המזהמת העיקרית של השטח שלה, עקב עבודת אכיפה מאומצת בבית משפט והרשעה של הנאשמים שם, הם הגיעו למסקנה שהם חייבים להקים מתקן טיהור שפכים משוכלל, ואכן זה מה שהם עשו, והם ביצעו את זה.

תמר זוהר: הוא נמצא בהרצה, בעוד כחודש יתחיל לפעול באופן הדרגתי.

תמר זוהר: וזה עקב עבודה של המשרד שלנו.

תמר זוהר: בעינינו אנחנו רואים את הקשר הישיר בין האכיפה לבין התוצאות.

אוהד שגב: אנחנו ממש חולקים על זה.

תמר זוהר: אז אני תיכף אשמע.

תמר זוהר: מבחינת הגורם השני, שזה נחל הנעמן, כרגע יש זרימה של קולחים שניוניים, אני שומעת שקצת פחות משניוניים ממתקן טיפול שפכים בכרמיאל ויש עדיין שפכים גולמיים מעיריית טמרה.

תמר זוהר: נגד עיריית טמרה, בינואר 2006, קיבלנו פסק דין מרשיע, של ראש הרשות ושל העירייה, הם קיבלו קנס.

תמר זוהר: לצערנו הרב, אנחנו ביקשנו צו להפסקת הזיהום והשופט לא נתן לנו.

תמר זוהר: אין לנו את האפשרות להחליט במקום בית המשפט ולכן אנחנו פשוט המתנו עד שמתקן טיפול שפכים עכו יהיה מוכן לפעולה, מתוך דרישה שלנו שהמתחבר הראשון למתקן טיפול שפכים עכו, יהיה עיריית טמרה, ועכו עצמה, שתפסיק לזהם באותו רגע שהמתקן יתחיל לפעול.

תמר זוהר: זה לגבי עיריית טמרה.

תמר זוהר: לגבי מתקן טיפול שפכים כרמיאל, הם הגישו בקשה לצו הרשאה לנציב המים, שהיום הוא ראש רשות המים.

תמר זוהר: כרגע, ככל הנראה, הם יקבלו את הצו רק אם הם יעמדו בדרישות שלנו, סביבתיות כלשהן, אני לא אלאה אתכם, אבל כרגע אין להם צו להזרמה.

תמר זוהר: מתקן טיפול שפכים כרמיאל הוא הבעיה העיקרית שתישאר, כיוון שאין לנו כל כך פתרון לקולחים וכל מה שצריך לעשות זה לטייב את הקולחים.

תמר זוהר: הפתרון שאנחנו מתחננים שהממשלה תקבל, מתוך החלטה, זה להקים מודול נוסף.

תמר זוהר: זאת אומרת, להרחיב את מתקן טיפול שפכים כרמיאל, מודול שלישי, שיאפשר פעילות שנקראת שלישונית.

תמר זוהר: זה אומר שהשפכים יהפכו לקולחים שלישונים שהם באיכות מצוינת.

תמר זוהר: זאת אומרת, ניתן להשתמש בהם לחקלאות, וככה אנחנו בעצם ניפטר בכלל מעודפי הקולחים בנחל, וזה אנחנו באמת חייבים איזה שהיא החלטה שיהיה תקציב לעניין הזה.

תמר זוהר: ושוב אני רוצה לומר שדווקא באזור של הצפון ושל עכו בוצעה אכיפה מאוד נמרצת, נגד כל המזהמים לשעבר.

תמר זוהר: שפכי מלואות, שזה תאגיד שמשלב מספר מפעלים, אנחנו הגשנו כתבי אישום נגדם והרשענו את המפעלים בבית המשפט, אחרי דיונים ב-12 ערכאות שיפוטיות, ונחלנו הצלחה גדולה בזה.

תמר זוהר: עיריית טמרה הורשעו, עכו הורשעה, מג'ד אל כרום, דיר אל אסד ובענה, כל הכפרים האלה שזיהמו בעבר, ועכשיו מחוברים למתקן טיפול שפכים כרמיאל, שזו בעיה אחרת, גם הם הורשעו בבית המשפט ולכן היתה עבודה מאוד אינטנסיבית שלנו.

דוד אזולאי: אלה כולם גורמים לזיהום בחוף בעכו?

תמר זוהר: כולם גרמו לזיהום.

תמר זוהר: נחל הנעמן באופן ספציפי, שהוא בעצם המשכו של נחל החילזון בנקודה הזו.

תמר זוהר: נקודת המבט האופטימית היא, אל"ף, כבר עכשיו המצב יותר טוב בנחל, בגלל כל אותם גורמים שהפסיקו לזהם.

תמר זוהר: בי"ת, בנובמבר, שנה זו, מתקן טיפול שפכים עכו אמור להגיע לאיכויות כאלה שכבר תהיה הטבה מאוד מאוד משמעותית וניתן יהיה לעשות גם שימוש בקולחים שלו להשבה---

דוד אזולאי: מדברייך אני מבין שעד לנובמבר לא יפתחו את החוף?

תמר זוהר: זה הכול בהתאם ל---

דוד אזולאי: ככה זה נראה.

תמר זוהר: דבר ראשון, לא מדויק, בגלל שמתקן טיפול שפכים עכו כבר מתחיל עוד חודש לפעול.

דוד אזולאי: עוד חודש כבר יהיה סוף הקיץ.

תמר זוהר: הוא יקלוט את שפכי טמרה ויטייב אותם.

תמר זוהר: זאת אומרת, יכול להיות שהתוצאות יהיו כאלה שכן יאפשרו רחצה, אני לא מומחית לענייני בריאות, אבל בהחלט תהיה הטבה הדרגתית עד נובמבר, שבנובמבר צפויה הטבה מאוד משמעותית.

דוד אזולאי: אנחנו כרגע מחפשים פתרונות לעכשיו, לא לנובמבר.

דוד אזולאי: עם כל הכבוד, אני מאוד מעריך את העבודה שעושים, אבל הבעיה שכרגע אנחנו דנים בה, איך פותרים את הבעיה של פתיחת חוף הים בעכו, מבלי לגרום נזק למתרחצים.

דוד אזולאי: זאת מטרת הדיון, לכן זה שאת מבשרת לנו שעד נובמבר ייפתח, זה לא פותר לנו את הבעיה.

דוד אזולאי: אני מבקש קודם כל לשמוע את נציגי עיריית עכו, בבקשה.

תמר איצקוביץ: שמעתי את המומחים, קראתי את החומר והמסמכים, אני מכירה כבר 22 שנה את הדברים שקיימים ולא משנה למה המתקן לטיפול בשפכים רק הוקם, זה לא רלוונטי לדיון כאן.

תמר איצקוביץ: דנו בכך מספיק ישיבות.

תמר איצקוביץ: לא הבנתי, טמרה היתה גם לפני שנתיים ולפני שלוש.

תמר איצקוביץ: המפגעים שהיו של מלואות וכל המפעלים, ומלובן, וכל מי שהזרים, המסמך שמדבר על כרמיאל, מדבר על הסיום מ-26 לאפריל 07' שזה לפני חודשיים וחצי.

תמר איצקוביץ: זאת אומרת, לפי כל הדברים שהושמעו כאן, המצב היום הרבה יותר טוב ממה שהיה לפני שנתיים וחצי.

תמר איצקוביץ: אז אם לפני שנתיים וחצי, כשהתוצאות, 51 תוצאות, הראו על כך שאין בעיה בחופי הרחצה, אפשר היה לפתוח את חופי הרחצה, שנה שעברה לצערנו גם היתה מלחמה, כך שזה לא היה כל כך רלוונטי, למה דווקא השנה צריך למנוע מתושבי עכו להתרחץ בים, כאשר התוצאות הן טובות?

תמר איצקוביץ: עיריית עכו חרדה, כמו כל אחד אחר, לבריאות הציבור, לא פחות מכל אחד אחר, אבל במצב הזה, שיש תוצאות שהן תוצאות תקינות בחוף הרחצה, לא מתרחצים בשפך הנעמן, מתרחצים בחוף הרחצה.

תמר איצקוביץ: כאשר התוצאות הן תקינות, אין שום סיבה למנוע בחודשיים הקרובים את האנשים מלהתרחץ בים של עכו.

תמר איצקוביץ: לא לשלוח אותם צפונית, כי לומר לנו ללכת לצפון, זה לומר שאי אפשר לפתוח בצפון, כי בצפון זו אותה נקודה שבה מוזרם 8 ק"מ

אוהד שגב: זה חוף סלעי.

דוד אזולאי: מעבר לזה שזה סלעי, שמה יש את ההזרמה.

דוד אזולאי: יגידו, 'עיריית עכו, אתם לא יכולים', אז זה לא פתרון הרי.

דוד אזולאי: אז אנחנו מבינים, הפתרון כפי שבאמת אמרתם, אולי לשלוח לנהריה, אולי לקיסריה להתרחץ, אבל באמת זה לא פתרונות, זה ציניות.

דוד אזולאי: לכן אנחנו חושבים שיש מקום שהחוף ייפתח לרחצה.

דוד אזולאי: כאשר התוצאות לא תהיינה בסדר, כמובן שהוא ייסגר.

דוד אזולאי: יש תוצאות כל יום?

תמר איצקוביץ: פעמיים ביום.

אוהד שגב: פעמיים ביום בודקים את המים ויש לנו סדרה של בדיקות פה.

דוד אזולאי: אדוני, המנהל הכללי של העירייה, אתה הערת קודם שהממצאים של משרד הבריאות מתייחסים לקטע מסוים בחוף וזה בעצם לא הקטע שמשמש את המתרחצים.

אוהד שגב: לא, אני הערתי לגבי הנושא שהיא אמרה שעכו מזהמת את הים בעצמה, שזו לא אותה נקודה.

אוהד שגב: כיום עכו, עד שמתקן הטיפול בשפכים יתחיל לעבוד, לא כיום, אלא עשרות שנים, שופך לים, אבל לחוף הצפוני, לכיוון שכונת הכרם, צפונה, לכיוון הים הפתוח.

אוהד שגב: שם, כשמשרד הפנים פוטר את עצמו בזה שהוא אומר לנו 'תמצאו חוף אלטרנטיבי', אז אל"ף, החוף הוא סלעי שם והוא לא מתאים בכלל לחוף רחצה.

אוהד שגב: זה ריפים של סלעים, וחוץ מזה שבאמת הבעיה של הביוב שזורם שם לים, בצורה ישירה.

אוהד שגב: אבל הבעיה התעוררה (וצריך לשים את זה פה על השולחן), מאז שמתקן טיפול בשפכים כרמיאל התחבר לאל שגור.

אוהד שגב: חיברו את אל שגור למתקן טיפול בשפכים כרמיאל, והמתקן לא מסוגל להתמודד עם הכמות שמגיעה אליו מאל שגור וזה גולש החוצה.

אוהד שגב: זאת הבעיה.

אוהד שגב: טמרה, כמו שהיועצת המשפטית אמרה, שפכה את השפכים שלה לנחל שנים ארוכות, וגם עכשיו, בהתחלת העונה, עד שמתקן טיפול בשפכים כרמיאל חובר לאל שגור, לא היתה בעיה.

אוהד שגב: ברגע שכרמיאל התחיל להזרים לנחל החילזון, גלש לנחל החילזון, זה מגיע לתוך נחל נעמן וזה מה שעשה את הבעיות.

אוהד שגב: אבל עם כל זה, לנו יש תוצאה של בדיקות, גם מאזור חוף---

דוד אזולאי: מי זה לנו?

דוד אזולאי: אתם עושים בדיקות עצמאיות?

אוהד שגב: מי שעושה את הבדיקות זה מי שאחראי ברשות על הבדיקות, שהוא אחראי על התברואה.

אוהד שגב: חלק מהבדיקות – משרד הבריאות היה, באיזה שהוא שלב הוא התנתק והוא הפסיק להגיע לבדיקות, אבל אנחנו עושים את הבדיקות, שולחים את זה למעבדות מאושרות ומוכרות, של משרד הבריאות, זה לא איזה מעבדות---

דוד אזולאי: והן לא זהות לאותן תוצאות של משרד הבריאות?

אוהד שגב: הם לא בודקים.

אוהד שגב: הם בדקו בפעם האחרונה, הם באיזה שהוא שלב ניתקו מגע, לא הגיעו יותר לבדיקות.

אוהד שגב: אנחנו עושים כל יום, נכנסים האנשים, דוגמים מתוך הים ושולחים למעבדות של משרד הבריאות.

אוהד שגב: התוצאות גם פה, תוצאות רציפות של פעמיים ביום.

דוד אזולאי: מה התוצאות שלכם מראות?

דוד אזולאי: אתה יכול להראות לנו את זה?

אוהד שגב: כן, ודאי.

אוהד שגב: תוצאות של המעבדה.

בן יאיר גבריאל: אנחנו דוגמים, שולחים אליהם והם שולחים אלינו את התוצאות.

בן יאיר גבריאל: משרד הבריאות לא עושה שום עבודה.

זאב פיש: להגיד שמשרד הבריאות התנתק, הייתי אומר שזה באמת לא לויאלי.

זאב פיש: אתה יודע, זה אפילו לא מכובד.

דוד אזולאי: רבותיי, אדוני, נציג משרד הבריאות, שמעו אותך.

בן יאיר גבריאל: אני רוצה להסביר לך איך היה התהליך.

בן יאיר גבריאל: ראש העיר שלנו דיבר עם הרופאה המחוזית וקבענו סדרה של בדיקות מאוד קשה, שתי בדיקות ביום לאורך שבועיים.

מיכל כהן דר: תדייק, בבקשה תדייק.

מיכל כהן דר: תדייק גם.

בן יאיר גבריאל: מה?

בן יאיר גבריאל: מה לא דייקתי?

מיכל כהן דר: דיברנו על פיילוט.

מיכל כהן דר: פיילוט זה לא לקבוע מעכשיו עד---

בן יאיר גבריאל: לא, זה מה שקבעתם, לבדוק פעמיים ביום למשך שבועיים.

דוד אזולאי: כולל במוצא.

בן יאיר גבריאל: התחלנו את הבדיקות, לקראת סוף השבוע השני היתה חריגה.

בן יאיר גבריאל: ברגע שהיתה חריגה, משרד הבריאות התנתק, לא היה מוכן אפילו לתת לנו תוכנית גיבוי.

בן יאיר גבריאל: זאת אומרת, כל מה שעשינו, לקחנו את הפיילוט שהם קבעו, והלך, למרות שהיה פיילוט מאוד מחמיר, המשכנו לרוץ לאורך שבוע.

דוד אזולאי: מה היו התוצאות של הפיילוט הזה?

בן יאיר גבריאל: אפס.

בן יאיר גבריאל: הכול אפס.

דוד אזולאי: נקי.

בן יאיר גבריאל: נקי לחלוטין.

בן יאיר גבריאל: רגע.

בן יאיר גבריאל: בחופים.

בן יאיר גבריאל: מה לא נכון?

בן יאיר גבריאל: אני אביא לך את התוצאות.

מיכל כהן דר: לא, בחופים לא היה.

מיכל כהן דר: אני מוכרחה לתקן אתכם.

מיכל כהן דר: סליחה.

מיכל כהן דר: סליחה.

מיכל כהן דר: תן לי להגיד את העובדות, כי העובדות הן אחרות.

מיכל כהן דר: אנחנו התחלנו, וזה בא מתוך מקום שאנחנו חושבים שצריך לפתוח את חופי הרחצה, כי בריאות הציבור וגם ה-Well Being שלהם, ואין ספק, ואנחנו לא מתווכחים עם זה, וזה היה הרעיון שאנחנו נעשה את הדגימות.

מיכל כהן דר: במקום שנעשה מדידה רציפה, נבדוק בבוקר ובערב, אמרנו אולי, אולי יש פה איזה הארה.

מיכל כהן דר: ובאמת עשינו בדיקות של יומיים, שזה היה 4 פעמים, 4 בדיקות, בוקר ערב, בוקר ערב, היו תוצאות טובות בחוף, פתחנו את החוף.

מיכל כהן דר: אנחנו המשכנו הרי עם הבדיקות, יומיים אחרי זה הגיעו תוצאות של למעלה מ-500, 600, 800 בחופים עצמם, ולכן סגרנו.

מיכל כהן דר: ותשאל את שמעון והוא יגיד לך שאני לא טועה, ואתה יכול לראות גם את התוצאות.

מיכל כהן דר: אני מדברת על מאי.

מיכל כהן דר: לא השתנה כלום במזהמים.

מיכל כהן דר: אין צורך לחזור על התשובות כל הזמן.

בן יאיר גבריאל: אבל גם אותם מזהמים היו לפני שנה ולפני שנתיים.

מיכל כהן דר: לא, לא, לא.

מיכל כהן דר: סליחה, סליחה.

מיכל כהן דר: לא, לא, היא לא אמרה את זה כך.

מיכל כהן דר: סליחה, היו מזהמים כימיים.

מיכל כהן דר: זה היה סיפור אחר.

מיכל כהן דר: מזהמים של שפכים לא היו בשנה שעברה.

מיכל כהן דר: אם אנחנו נסתכל, שנה שעברה נגיד.

מיכל כהן דר: טמרה זה שולי היה.

מיכל כהן דר: אתם בעצמכם יודעים שזה שולי.

מיכל כהן דר: זה גם, זה מתווסף.

מיכל כהן דר: היה זיהום בשנה שעברה, שהבדיקות 0 אחוז זה תוצאות, אבל היתה מלחמה, אז זה לא יהיה פיר להגיד את זה.

מיכל כהן דר: הלכנו גם ל-2005.

מיכל כהן דר: ב-2005, אתה יכול לראות, היו בסך הכול 7% מהבדיקות חריגות.

מיכל כהן דר: השנה עוד לא התחלנו את העונה.

בן יאיר גבריאל: לא, לא, אנחנו מ-30 ליוני מנהלים בדיקות עד היום, וכולן תקינות

מיכל כהן דר: אני מדברת על 2005.

מיכל כהן דר: תקשיב.

מיכל כהן דר: תקשיב למה שאני מדברת.

מיכל כהן דר: כשתלמד להקשיב, גם תוכל לטפל בזה.

דוד אזולאי: סליחה, גברתי רופאת המחוז.

דוד אזולאי: לא צריך לצעוק על אנשים.

דוד אזולאי: את יכולה לדבר.

מיכל כהן דר: אל"ף בי"ת בדיון זה להקשיב.

דוד אזולאי: את יכולה לדבר, נשתדל לשמור על זכות הדיבור שלך.

בן יאיר גבריאל: לא היה דיבור.

בן יאיר גבריאל: אני רוצה להגיד עוד משהו.

בן יאיר גבריאל: לא היה דיבור, ניתנה הנחיה מפורשת ללשכה בעכו לא לתת לנו אפילו מה לדגום.

בן יאיר גבריאל: זאת אומרת, מה שעשינו, עשינו על דעת עצמנו.

בן יאיר גבריאל: אפילו דבר בסיסי, להגיד לנו, 'אתם יודעים מה?

בן יאיר גבריאל: תמשיכו לדגום ככה וככה ותוך כדי נראה מה קורה'.

בן יאיר גבריאל: ואפילו את זה לא היו מוכנים להגיד.

זאב פיש: זה ממש ממש לא נכון.

זאב פיש: אני ממש מצטער לשמוע את הדבר הזה.

זאב פיש: זה לא לויאלי, זה לא אמיתי.

זאב פיש: באמת.

זאב פיש: מה אנחנו איזה?

זאב פיש: יש לנו איזה?---

עבאס זכור: בינתיים לתושבי עכו, אין לנו מקום---

זאב פיש: אתה רוצה לרחוץ במים מזוהמים?

זאב פיש: תגיד לי, זה אחריות?

בן יאיר גבריאל: למה יש הבדל בין התוצאות שלך לתוצאות---

מיכל כהן דר: אין הבדל, אין הבדל.

אוהד שגב: הם לא בדקו יותר.

אוהד שגב: הם לא רוצים לבדוק יותר.

דוד אזולאי: אוהד שגב, אני מבקש.

עמאר יוסף: האחריות כולה שלי.

עמאר יוסף: אין לי בעיה עכשיו להוציא צו לפתוח את החוף, אבל יש לי חובת התייעצות עם משרד הבריאות.

עמאר יוסף: הבדיקה של משרד הבריאות היא שקובעת, לא הבדיקה של הרשות המקומית, אפילו שמראה שהבדיקה של העירייה היא נקייה.

עמאר יוסף: לפי החקיקה הראשית, יש לי חובת התייעצות עם משרד הבריאות, לא עם ראש העיר.

דוד אזולאי: אדוני, עם כל הכבוד לך, אני גם מצפה ממך שתנקוט יוזמה.

דוד אזולאי: אתה הרי שמעת את הדברים.

דוד אזולאי: לצערי הרב, אני לא רואה שיש כאן איזה עבודה משותפת של משרד הבריאות והרשות המקומית.

דוד אזולאי: יש כאן חילוקי דעות ויש כאן איזה שהוא ויכוח.

דוד אזולאי: אני הייתי מצפה ממך שאתה, כמשרד הפנים, לפני שתיתן את ההוראה לסגור, שגם תבדוק אם אכן שני הצדדים ישבו וקיימו דיונים ביניהם.

דוד אזולאי: כי אלה דוגמים ואלה דוגמים, ואני מניח שלכל אחד יש את הדגימות שלו, אבל התוצאה היא שהחופים סגורים.

עמאר יוסף: אני הנחיתי את האיש שלנו בצפון להגיע לחופי הים, לבדוק את המצב.

עמאר יוסף: הנחיתי אותו לתאם פגישה בין משרד הבריאות לבין ראש העיר, בעניין הזה, ולסגור את הסוגיה הזאת.

עמאר יוסף: עכשיו הבעיה היא שאין שליטה, שאין פתרון למשרדי הממשלה האחרים בנושא של מזהמים.

עמאר יוסף: וזאת בעיה.

עמאר יוסף: זאת הבעיה, בעצם.

נאדיה חילו: מאוד מצער אותי לשמוע את חוסר שיתוף הפעולה בין הגורמים כשבעצם היה אמור שיהיה שיתוף פעולה לטובת דבר אחד, שהוא טובת הציבור וטובת החוף, בין כל הגורמים.

נאדיה חילו: אחרי שאני שומעת את הדברים, אדוני היושב ראש, אני לא יכולה לומר שאני יוצאת מפה אופטימית שהחוף הולך להיפתח מחר, מכמה סיבות.

נאדיה חילו: אחת, דובר פה בפרטי פרטים על מקורות מזהמים ואני לא שמעתי פתרון לאותם מקורות מזהמים ואיך אפשר להתמודד עם העניין.

אוהד שגב: הסיפור של מתקן טיפול שפכים כרמיאל, שהוא קיים---

דוד אזולאי: אבל גם אמרו שמתקן טיפול שפכים עכו ייפתח בנובמבר ואז יהיה לנו חוף.

נאדיה חילו: לצערי, גם בנובמבר, אם אני הבנתי נכון, הפתרון שהוצע הוא פתרון חלקי.

אוהד שגב: לא, הוא לא קשור לבעיה.

נאדיה חילו: אוקיי, כלומר חלקי.

אוהד שגב: הוא פותר בעיה אחרת, הפתרון בנובמבר.

נאדיה חילו: דבר שני, עומד היום, לנגד עיניי, הפוטנציאל של המתרחצים, ובעיקר הילדים, שאני משערת, שגם אם יש איזה שהיא הנחיה ברורה ופורמלית, אני יכולה לשער שחלק מהם כן מגיע לחוף וכן נחשף לסכנה בריאותית מיידית וממשית, שזה מאוד מאוד חמור בעיניי, כי משרדים יכולים להמשיך פה ושם לעבוד בחוסר תיאום ולהתווכח על נתונים, אבל דבר אחד ברור היום, מבחינת התמונה הכוללת, שהחוף הוא לא ראוי לרחצה.

נאדיה חילו: זה מהווה מחדל בריאותי וסכנה ממשית, ושלוש – שיש פוטנציאל, יש מצב נתון שהילדים ממשיכים להגיע.

נאדיה חילו: אז מה שלא תעשה, זה אמצעי של בילוי ושל זמן פנוי בתקופה הזאת ואני לא יודעת מה היום הפתרון המיידי, אם יש, כי אני הבנתי שאין.

נאדיה חילו: אבל אם אין פתרון לפחות, והטיפול בתופעה הזאת הוא לטווח ארוך ולוקח זמן, אז לפחות לנקוט בצעדי מניעה וצעדי הסברה.

נאדיה חילו: כלומר, לזה אני מצפה, גם כדי שיימנע נזק ישיר וממשי לאותה אוכלוסייה, ובמיוחד לאוכלוסיית הילדים.

ג'מאל זחאלקה: קודם כל, למרות שרציתי שתהיה הידברות, טוב שאין שיתוף פעולה, חס וחלילה שיהיה שיתוף פעולה בין איכות הסביבה ומשרד המסחר והתעשייה.

ג'מאל זחאלקה: אנחנו נגיע לגיהינום ככה.

ג'מאל זחאלקה: מחובתו של משרד הבריאות, אני חושב, בגלל המקצוע, הם צריכים להיות על המשמר.

ג'מאל זחאלקה: כלומר, אני בא, בגלל המקצוע שלי וגם השכל הישר לפעמים עוזר, תפקידו של משרד הבריאות זה להתריע.

ג'מאל זחאלקה: לא רק להתריע, הוא אחראי.

ג'מאל זחאלקה: פה צריך לקחת את הדברים שלו, אלא אם אתה מערער על הסטנדרטים ובשביל לערער על הסטנדרטים, אתה צריך פה סיפור אחר.

ג'מאל זחאלקה: אתה צריך אנשי מקצוע, אנשי אקדמיה שיגידו שהסטנדרטים עצמם לא נכונים.

ג'מאל זחאלקה: הסטנדרטים הם לא קדושים, אפשר לתקוף אותם.

ג'מאל זחאלקה: אם היה לי זמן, הייתי מחפש איך לתקוף אותם.

ג'מאל זחאלקה: בגלל שהפכנו לפוליטיקאים, אז פחות מדע.

ג'מאל זחאלקה: אבל אפשר לערער, להגיד, 'אתם – יש לכם תקן מחמיר', או 'תקן לא מחמיר', חס וחלילה, לפעמים יש סוג של כיסוי תחת, אז עושים תקנים הכי מחמירים בעולם, שמים אותם.

ג'מאל זחאלקה: דרך אגב, הרוב יבוּא, לא Made in Israel, הרוב מייבאים מחוץ לארץ.

ג'מאל זחאלקה: לא צריך לקחת כל דבר כקדוש.

ג'מאל זחאלקה: אבל ברגע שנקבע הסטנדרט, אתם צריכים ללכת על פיו.

ג'מאל זחאלקה: יש לך בעיה?

ג'מאל זחאלקה: בעיה עם הסטנדרט?

ג'מאל זחאלקה: תתקוף את הסטנדרט.

ג'מאל זחאלקה: זה אחד.

ג'מאל זחאלקה: שתיים, אם אני שומע נכון, משרד הבריאות התרשל בזה שהוא לא ערך...

ג'מאל זחאלקה: יודע שיש בעיה בחוף, אז מבחינה זאת הוא היה צריך ללכת יד ביד עם עיריית עכו, לעשות את כל הבדיקות הרציפות.

ג'מאל זחאלקה: אם אני הבנתי נכון, יכול להיות שהבנתי לא נכון, הוא עשה בדיקה לפני חודש ולא היה מוכן ללכת עם העירייה, שרצתה כל כך לפתוח את החוף, לבדיקה כל יום.

ג'מאל זחאלקה: היה צריך ללכת איתם יד ויד, לפקח, ואז לראות אם הבדיקות נכונות או לא.

ג'מאל זחאלקה: עכשיו, כבוד היושב ראש, למעשה, מבחינת בריאות הציבור, אסור לפתוח חוף שהוא מזוהם.

ג'מאל זחאלקה: זה דבר שאנחנו, כוועדה, לא רק ועדת הפנים, אנחנו גם אחראים על בריאות הציבור, אנחנו משרתי הציבור, אני חושב שחבר הכנסת עבאס זכור שהציע את ההצעה הזאת, אמר משהו אחר, אמר שאם החוף לא מזוהם, תפתחו אותו.

ג'מאל זחאלקה: הוא לא אמר 'תפתחו אותו כשהוא מזוהם'.

ג'מאל זחאלקה: זו השורה התחתונה.

ג'מאל זחאלקה: אם החוף לא מזוהם, תפתחו אותו.

ג'מאל זחאלקה: אנחנו אומרים לכם, יש לכם רישיון לזה.

ג'מאל זחאלקה: כמובן בכפוף לפרוצדורות שמר עמאר אמר.

ג'מאל זחאלקה: אבל יש בעיה אחרת, ואני רוצה עכשיו להתריע עליה, כשאנחנו עושים דיון בוועדה.

ג'מאל זחאלקה: כשאתה בא לחוף שהוא גדול, לא מקום אחד בעכו, נכון?

ג'מאל זחאלקה: לא מקום אחד.

ג'מאל זחאלקה: אתה בא ואומר – הכול סגור, הכול אסור.

ג'מאל זחאלקה: כשאתה אומר, הכול סגור והכול אסור, אז הכול ניתן להפרה.

ג'מאל זחאלקה: כלומר, אם אתה אומר 'הכול', אתה עשית את כל המקומות בחוף שווים, שהם אסורים.

ג'מאל זחאלקה: למרות שבפועל, אם אני גם שומע נכון, במקומות שונים יש דרגה חמורה פחות או יותר של זיהום.

ג'מאל זחאלקה: אתה יכול להגיד 'בחוף זה – אזהרה חמורה יותר', 'בחוף זה – אזהרה חמורה', 'בחוף זה – אזהרה' ו'בחוף ההוא – אפשר', אני יודע?

ג'מאל זחאלקה: אבל אם אתה עושה הכול, אני חושב שילדים ילכו גם לחופים מסוכנים ביותר.

ג'מאל זחאלקה: אז צריך פה להבהיר את העניין, כי ילדים ייצאו לחוף, הם לא יודעים איפה המסוכן יותר או איפה שהמסוכנות פחותה יותר.

ג'מאל זחאלקה: לכן אני חושב שבעניין הזה צריך משרד הבריאות, עם העירייה, עם הגורמים הנכונים, צריכים לעשות מחשבה ולפתוח אפילו פיסת חוף אחת.

ג'מאל זחאלקה: תגידו 'פה מותר', משהו כזה.

ג'מאל זחאלקה: כי אחרת הילדים ילכו לכל מקום, אפילו למקומות מסוכנים ביותר.

ג'מאל זחאלקה: לכן אני חושב שיש גם כאן, לא רק באיסור, התפקיד של משרד הבריאות לא להוציא צו ולהגיד 'אנחנו אמרנו שאסור' וללכת הביתה ויש לנו כיסוי תחת, אני הוצאתי הודעה.

ג'מאל זחאלקה: אנחנו צריכים ללכת, זהו גמרנו, את תפקידנו גמרנו.

ג'מאל זחאלקה: התפקיד של משרד הבריאות הוא לא רק תפקיד רשמי, הוא לשמור על בריאות הציבור בפועל, ולא רק בניירת.

מיכל כהן דר: השמצה פרועה, שאני---

ג'מאל זחאלקה: אני לא השמצתי, לא, לא, לא.

דוד אזולאי: סליחה, אני מבקש.

דוד אזולאי: חבר הכנסת זחאלקה, תרשה לי רגע.

ג'מאל זחאלקה: חס וחלילה שאני תוקף.

ג'מאל זחאלקה: אני אומר על תפקיד שהוא צריך להיות ככה.

ג'מאל זחאלקה: אני לא אמרתי שאתם לא עושים את זה.

זאב פיש: אנחנו נמצאים בשטח כל הזמן.

זאב פיש: כולל בשבת, כולל בחגים

דוד אזולאי: רבותיי, נציגי משרד הבריאות, עם כל הכבוד, אנחנו תיכף נאפשר לכם, תוכלו להגיב, אבל לא יכול להיות שלבוא להגיד כאן לחבר כנסת דברים לא מקובלים---

ג'מאל זחאלקה: אדוני היושב ראש, המשרד להגנת הסביבה כל הזמן תובע מפעלים מזהמים, תובעים ככה, תובעים.

ג'מאל זחאלקה: הגיע הזמן שאזרח עכו יתבע את המשרד לאיכות הסביבה, שהוא לא כפה ולא דאג לזה שהחיידקים לא יגיעו לחוף.

ג'מאל זחאלקה: ואני אומר למשרד לאיכות הסביבה, אני אומר לכם, אנשים יתחילו לתבוע אתכם, אם ילדים ייפגעו, או אם החוף ימשיך להיות מזוהם.

ג'מאל זחאלקה: התפקיד שלכם למנוע את זה, והגיע הזמן שלא הכול יהיה 'אני התרעתי, אני הצגתי את הנייר שלי', משרד הבריאות אומרים ככה, העירייה ככה.

ג'מאל זחאלקה: זה לא ככה.

ג'מאל זחאלקה: צריך לשבת, אם יש בעיה – יש לי הצעה.

ג'מאל זחאלקה: אני חושב שכל הגורמים שיושבים סביב השולחן הזה, יישבו עם גורמים אחרים רלוונטיים, למצוא פתרון לבעיה הזאת והשבוע כבר.

ג'מאל זחאלקה: לא בשבוע הבא.

צביקה אולשביצקי: קודם כל, אין חולק על זה, אני חושב שיש פה הסכמה ברורה, של כל האנשים בחדר, שברגע שיש זיהום, או שיודעים בוודאות שיש זיהום, אף אחד לא רוצה לסכן חיים של ילד, מבוגר, איש או אישה.

צביקה אולשביצקי: זה ברור לחלוטין, זאת אומרת, ברגע שאנחנו יודעים שיש זיהום, אף אחד מאיתנו לא רוצה להכניס מתרחצים למים.

צביקה אולשביצקי: אנחנו מנהלים, במסגרת חוף התמרים, חוף מופרז מאז שנת 1982, שזה אומר מעל 20 שנה.

צביקה אולשביצקי: במשך כל קיץ, במשך כל שנה, יש לנו את אותה בעיה שמעת לעת מופיע זיהום כתוצאה מהבדיקות השגרתיות שעושים, והשגרה מדברת על בדיקה של אחת לשבוע.

צביקה אולשביצקי: זאת אומרת, במסגרת של אחת לשבוע, מעת לעת, במשך כל השנים, היו בדיקות שליליות שבעקבותיהן נסגר החוף לאותו יום, או ליום שלמחרת.

צביקה אולשביצקי: בוצעו בדיקות עוקבות לאחר מכן, במסגרת מדיניות משרד הבריאות, ברגע שהבדיקות נמצאו תקינות, החוף אושר לרחצה מחדש.

צביקה אולשביצקי: במשך כל השנים, במהלך כל השנים, אין לי סטטיסטיקה של 7%, או 8%, או 5%, אבל השנה שום דבר לא שונה משנים עברו.

צביקה אולשביצקי: שום דבר לא שונה.

צביקה אולשביצקי: נכון שהיתה סדרה של בדיקות בתחילה, אבל לראיה יש לנו תיק של בדיקות החל מה-3 ליוני, היום אנחנו ב-2 ליולי---

דוד אזולאי: מה זה תיק של בדיקות?

צביקה אולשביצקי: תוצאות.

דוד אזולאי: שלכם?

צביקה אולשביצקי: של העירייה, במסגרת מעבדות של משרד הבריאות.

דוד אזולאי: בחוף שלכם בלבד.

צביקה אולשביצקי: לא, בכל החופים.

צביקה אולשביצקי: בכל החופים.

צביקה אולשביצקי: ודר' דר, אני לא מדבר על השפך, אני מדבר בחופים עצמם.

צביקה אולשביצקי: כל הבדיקות תקינות לחלוטין.

צביקה אולשביצקי: זאת אומרת, מה שקודם רק אמרתי, נכניס את הבדיקות האלה לסטטיסטיקה, אז יכול להיות שנמצא פחות מ-7%.

צביקה אולשביצקי: אם נכניס את כל אותן בדיקות, נחבר אותן לבדיקות שלך, יכול להיות שנמצא פחות מ-7%.

צביקה אולשביצקי: לעניין משרד הפנים.

צביקה אולשביצקי: אני מבין שמשרד הפנים חייב להתחשב וקשה לו להתעלם מהמלצות משרד הבריאות.

צביקה אולשביצקי: בוודאי, וגם אני לא מבקש ממנו.

צביקה אולשביצקי: אבל בעבר משרד הפנים, למרות המלצות משרד הבריאות, הפעיל שיקול דעת הגיוני ולמרות שמשרד הבריאות אמר כך, הוא פעל אחרת.

צביקה אולשביצקי: היו לכך תקדימים בעבר.

צביקה אולשביצקי: אני לא אומר שכך צריך להמשיך לנהוג, אני לא אומר, אני רק אומר שמשרד הפנים.

צביקה אולשביצקי: ..

צביקה אולשביצקי: מה שאני רוצה לומר הוא דבר אחד, אני לא יודע בדיוק, עמדת משרד הבריאות היא קטגורית, היא חד משמעית, היא משהו שהוא פחות מתחשב ממה שהיה בשנים עברו, ואני לא בטוח, ואני לא יודע בדיוק מה המניעים שעומדים מאחורי העניין הזה.

צביקה אולשביצקי: יכול להיות שהמניעים שהופכים את תושבי עכו ואת העניין המסחרי שלי כקורבן, כדי להגיע להישגים במקום אחר.

צביקה אולשביצקי: וזה אולי פעולה שהיא אולי לגיטימית מצד כלשהו, אבל אנחנו לא יכולים להיות שותפים לה ולא יכולים להשלים איתה.

צביקה אולשביצקי: מה שאנחנו טוענים זה דבר אחד – מלחמה במזהמים זה בוודאי, וזה לטווח הארוך, אבל נכון לרגע זה, כשהחופים נקיים, שניתן יהיה להתרחץ.

צביקה אולשביצקי: כשהחופים מזוהמים – שיאסרו.

יוסף עמאר: מי קובע שהם נקיים?

צביקה אולשביצקי: על פי בדיקות.

יוסף עמאר: משרד הבריאות?

עזר פישלר: יש איזו נקודה שאנשים לא העלו אותה וחשוב שאתם תדעו אותה, כאן בוועדה, שהזרמה של שפכים לנחל, או לים, היא בעצם עבירה על החוק.

עזר פישלר: עבירה פלילית שלצדה יש קנס או מאסר.

עזר פישלר: החריג שבהם מקבל היתר הזרמה, אם זה לים, בתהליך של שיפור, נגיד הקמה של מכון טיהור, או בתהליך של הרחבה של מכון טיהור, אבל הזרמה, כמו שהיא נעשית היום לדוגמה בעיריית כרמיאל, זו עבירה פלילית לכל דבר ועניין ואני חושב שבנושא הזה צריך להיות מוגש כתב אישום נגד מי שאחראי שם, וייתכן, אם זה יושב ראש הרשות, עדי אלדר, שהוא יושב ראש השלטון המקומי, אני חושב שבנקודה הזאת, מישהו צריך לבדוק למה זה לא נעשה.

עזר פישלר: זה דבר אחד.

עזר פישלר: ללב הדברים – יש פה איזה שהוא מן איזה שהיא גישה, שנדמה לי, שמתייחסים לזיהום הים כמין איזה שהיא גזרה, וכמו שאמרת בתחילת הדברים, אדוני היושב ראש, זה שבואו נלך צעד אחד אחורה.

עזר פישלר: בואו נלך לטפל במי שמזרים את השפכים, בו נטפל בו קודם.

עזר פישלר: הרי ברור שאם בחוף יש זיהום, אז כולנו פה, כל מי שבחדר, יש לו אחריות על הציבור.

עזר פישלר: אני, כארגונים ירוקים, משרדי הממשלה ורשויות מקומיות, כולם אחראים על בריאות הציבור.

עזר פישלר: אף אחד לא רוצה לקחת על המצפון שלו שמישהו יקבל זיהום וישכב בבית חולים עם אנטיביוטיקה בווריד למשך שבועיים בגלל שבסך הכול בא עם הילד לשחות בים.

עזר פישלר: אף אחד לא רוצה את זה עליו.

עזר פישלר: אז אם יש זיהום, בסדר, אבל למה יש זיהום?

עזר פישלר: בואו נשאל את השאלה.

עזר פישלר: ומי מזרים?

עזר פישלר: יש לנו שם למעלה רשימה אדירה של מזהמים ופה צריך להתחיל איזה שהוא מהלך, ואני חושב שמהדיון הזה לפחות, לדעתי, צריך לצאת איזה שהיא הבנה שצריך לצאת למאבק חסר פשרות נגד מי שמזרים.

עזר פישלר: כי אם היום מזרימה עיריית כרמיאל, אז מחר תזרים עירייה אחרת, אז מה?

עזר פישלר: כל פעם נבוא לכאן מחדש?

עזר פישלר: כל פעם נדון על אותם הדברים?

עזר פישלר: אני חושב שגם הדיון קצת אולי באמת הלך על השאלה אם לפתוח או לא לפתוח, אבל אם הדברים הם באמת שפכים שמוזרמים כאן לשטח.

עזר פישלר: הרי מפעלים שאומרים שיש להם עודפים של שפכים, ואין להם איך לטפל בהם, אז אומרים להם 'קחו במשאיות ותזרימו לשם ותזרימו לכאן' וכולי, מה הבעיה?

עזר פישלר: אם לעיריית כרמיאל יש 3,000 או 4,000, או כמה שיש להם קוב שפכים ביום, או שייקחו במשאיות.

עזר פישלר: .. אם יש בעיה בכמות השפכים והם לא יכולים לטפל בכל הכמות שיש להם, זה כמו מפעל שיש לו חוסר בעובדים, אז הוא מבקש עובדי כוח אדם, אין שום בעיה.

עזר פישלר: אפשר לעשות את זה הפוך.

עזר פישלר: תיקחו את השפכים במשאיות, תביאו למכון טיהור אחר, שיש לו יכולת קיבול לכמות שלכם, תטפלו בזה, בינתיים זה לא יזרום לנחל, עד שתרחיבו את שלכם.

עזר פישלר: למפעלים יודעים לעשות את זה ולעירייה לא?

עזר פישלר: אם זה יקר להם, ואם הם לא רוצים להוציא על זה את הכסף, בבקשה, שיסיעו כל יום את הילדים מעכו, במימון של העירייה שמזהמת, לחוף רחצה אחר.

דוד אזולאי: אתה יודע שאתה מעלה הצעה שהיא לא מעשית.

דוד אזולאי: איזו עירייה תעביר לך כסף כדי להסיע?

דוד אזולאי: ותסיע גם אותי, למה רק את הילדים?

דוד אזולאי: גם אני רוצה ללכת לים.

עזר פישלר: למה אני אומר את הדברים האלה?

עזר פישלר: הרי כשמדובר בעכו, מתייחסים לדברים כאילו הילדים של עכו פחות חשובים.

עזר פישלר: אבל אני רוצה שיבינו שהילדים של עכו, זה הפנאי שלהם, זה הבילוי שלהם.

עזר פישלר: עכשיו עונת הרחצה, איפה הם ירחצו?

עזר פישלר: בטוש, באמבטיה?

עזר פישלר: וזה החוף שלהם.

עזר פישלר: הכוונה היא ללכת ולעשות מאבק נגד המזהמים, כדי לאפשר לילדים, לתושבים של עכו, לקבל באמת מה שמגיע להם, וזה המינימום האפשרי.

יהודה שביט: כן, אני הוזמנתי, אני מבין, כמזהם פוטנציאלי.

דוד אזולאי: ככה זה נשמע.

דוד אזולאי: לא אתה, אלא מה שבתחום שיפוטך.

יהודה שביט: אז אני אגיד שהשינוי, כמובן, שחל, בעבר הרשויות שמרכיבות את אל שגור, נכון להיום, דיר אל אסד ומג'ד אל כרום, הזרימו את הביוב למאגר יסעור.

יהודה שביט: במאבק איתנים עם עיריית כרמיאל, הם דרשו שהביוב שלהם יתחבר לכרמיאל.

יהודה שביט: היתה בוררות של שנתיים שצמח ישי היה הבורר שלה ואני רוצה גם להזכיר לחברים שכרמיאל, יחד עם המשרד לאיכות הסביבה ומשרד הבריאות, לצערי, לחצו שגם עכו יביאו את הביוב שלהם לכרמיאל.

יהודה שביט: איזה מזל שלא הסכמנו, כי היום יש בכרמיאל 25,000 מטר מעוקב ליום והם מסוגלים לטפל ב-20, ומכיוון שמגיעים 25,000 מטר מעוקב, אז כל ה-25,000 קוב נכנסים בצד אחד, יוצאים בצד השני, אל נחל החילזון וממנו אל ההצטברות לנעמן.

יהודה שביט: בשביל להבין, נחל הנעמן, רק מהגשר הוא נחל נעמן, עד הגשר הוא נחל חילזון, ולכן הביוב כולו מגיע מנחל החילזון של עיריית כרמיאל.

יהודה שביט: צריך להבין שלעשות שם מודולה נוספת זה סיפור של 5 שנים.

יהודה שביט: לפני כחודש היתה ישיבה בעיר כרמיאל, עם השר להגנת הסביבה ועם המנהלים הכלליים של המשרד להגנת הסביבה ועם המנהל הכללי של משרד התשתיות ועם המנהל הכללי של מקורות ועם ראש העיר כרמיאל, שאני לא רואה פה את נציגי העיר כרמיאל בדיון הזה, ושם נתבקש לקבל אישור להזרמה לים, של כ-4,000 קוב שהם יהיו מטוהרים וייתנו תשובה לכל ה-20 האחרים.

יהודה שביט: כפי שאתה מבין מהמשרד להגנת הסביבה, לזה לא התקבל אישור, ולכן ממשיכים לזרום כל ה-25,000 קוב מכרמיאל ישר לים.

יהודה שביט: גם הביוב של טמרה, שבעבר הוא היה נוסע לכל מיני מקומות, היום הוא מחובר כולו בצינור והוא מגיע עד לפתח של מתקן טיפול שפכים עכו שהאופטימיים אומרים שבעוד חודש הוא יתחיל לעבוד, הריאלים אומרים שזה ייקח קצת יותר זמן, ולכן אני לא רואה שינוי כל כך מהר שהולך לקרות בחוף הים של עכו, אם כל אחד יעסוק רק במה שאמר חבר הכנסת באופן מאוד בוטה, בכיסוי הישבן שלו לעניין הזה.

יהודה שביט: לכן אם רוצים לעשות פעולה, היא צריכה להיות פעולה משותפת.

יהודה שביט: מצד אחד – כסף לבניית מודול למתקן טיפול שפכים כרמיאל, ומצד שני – לאפשר הזרמה לים.

יהודה שביט: ועכשיו פוחדים מה יגידו , כל אחד פוחד מהצד השני וכל אחד רק נותן הוראות איך לתת לשני לעבוד.

צביקה אולשביצקי: אנחנו צריכים להבין את ההשלכות של איסור קטגורי כזה, חד משמעי, לאורך זמן.

צביקה אולשביצקי: מה שקורה היום, בעקבות הזרמים שאסור לגזור גזרה שהציבור לא יכול לעמוד בה, וזה מה שאנחנו עושים כרגע.

צביקה אולשביצקי: אנשים חייבים את הים, זה קיץ, זה חופש.

צביקה אולשביצקי: בעקבות ההנחיה הקטגורית הזאת, איסור פתיחת החופים, אנחנו מסכנים היום את בריאות הציבור פעמיים.

צביקה אולשביצקי: למה פעמיים?

צביקה אולשביצקי: אני אסביר.

צביקה אולשביצקי: כי פעם אחת הם הולכים להתרחץ בחופים הדרומיים, הלא מוכרזים, של העיר, שקרובים מאוד לשפך, ושם נמצאת הסכנה, והם הולכים ומתרחצים.

צביקה אולשביצקי: אז זה לא כל התושבים, אבל חלקם, שכאילו לא שומעים, או מצפצפים, או הצורך לרחוץ בים עולה על כל האזהרות, הולכים ומתרחצים בנקודות הכי מזוהמות, בסמוך לשפך.

צביקה אולשביצקי: זה פעם אחת.

צביקה אולשביצקי: פעם שנייה, הם עושים את זה ללא פיקוח של הצלה.

צביקה אולשביצקי: זאת אומרת, מסכנים אותם פעמיים.

צביקה אולשביצקי: חייבים למצוא נוסחה הגיונית שמפעילה איזון בין כל הבעיות.

שי אולשביצקי: שמעתי את כולם וההרגשה שעולה מכל מה שנשמע ממשרדי הממשלה זה שאין פרופורציה, אין מידתיות, אין סבירות, הכול בצורה גורפת.

דוד אזולאי: אני לא מסכים איתך.

שי אולשביצקי: זו ההרגשה שלנו, כי מצד אחד יש לנו בדיקות שלא מתייחסים אליהן, לדאבוני.

שי אולשביצקי: מצד שני, יש חובה על משרד הפנים להתייעץ עם כמה גורמים ואני לא שמעתי על התייעצות אחת שהתקיימה, למעט התייעצות אחת, עם משרד הבריאות, שהם קיבלו 'ראה וקדש' את כל מה שנאמר.

שי אולשביצקי: החובה היא להתייעץ, לא לקבל את מה שהם אומרים, רק להתייעץ.

שי אולשביצקי: לפני שמוציאים צו, החוק אומר להם, אתם חייבים לגשת לרשות המקומית, להתייעץ עם הרשות המקומית.

שי אולשביצקי: פעם אחת לא התייעצו.

שי אולשביצקי: אתם חייבים ללכת ולהתייעץ עם המשטרה, פעם אחת לא התייעצו עם המשטרה.

שי אולשביצקי: הם ומשרד הבריאות, אחד לוחץ את ידו של השני, מקבלים החלטות שמשליכות על החיים של כולנו.

שי אולשביצקי: הדברים צריכים להיות פרופורציונאליים.

תמר איצקוביץ: רק להגיד שאנחנו אוכפים בחופי הרחצה המוכרזים את האיסור, אז באמת הסכנה---

דוד אזולאי: את לא יכולה לאכוף.

דוד אזולאי: כשילד הולך לחוף הדרומי, כמה את יכולה לאכוף?

דוד אזולאי: הרי זאת גזרה שהציבור לא יכול לעמוד בה.

דוד אזולאי: אני רוצה להגיד לך, ואני מכיר ובסך הכול רואה את התושבים.

דוד אזולאי: לצערי הרב, יש כאלה שאומרים 'אנחנו לא נכנסים לים'.

דוד אזולאי: בסוף הם כן נכנסים לים ואת לא יכולה לעמוד שם עם שוטר 24 שעות.

דוד אזולאי: זאת מציאות קיימת, זאת גזרה שהציבור לא יכול לעמוד בה ומאתמול המצב נהיה יותר חמור, כי עכשיו גם הילדים נמצאים בחופשה.

דוד אזולאי: אני רוצה לשאול את נציגי משרד הבריאות וכל נציגי משרדי הממשלה.

דוד אזולאי: למה אסור, הרי זה ברור לכולנו.

דוד אזולאי: אין פה גורם אחד שיושב שמוכן לתת את ידו לכך שהחופים ייפתחו, למרות הזיהומים הקיימים.

דוד אזולאי: אין ויכוח בעניין הזה.

דוד אזולאי: מה שאני מבקש מכם, אתם אנשי המקצוע, אתם בסופו של דבר אנשים הקובעים, בואו תתנו פתרון איך בכל זאת אפשר למצוא את הדרך, על מנת לאפשר לאותם תושבים המעוניינים לרחוץ בים ולא לגזור גזרה כללית שהציבור לא יכול לעמוד בה.

דוד אזולאי: את זה אני מצפה לשמוע מכם.

יהודה שביט: אפשר ליצור סכר מנחל החילזון, לעצור את הביוב שזורם במהלך החודשיים האלו של הקיץ, לאפשר לפתוח את החוף ואחר כך להזרים את זה לים.

דוד אזולאי: מר יהודה שביט, אני רוצה להגיד לך, זה נשמע טוב, השאלה אם זה ביצועי.

דוד אזולאי: אני רוצה לשמוע את דברי משרד הבריאות, בבקשה.

מיכל כהן דר: אני רוצה להגיד שני דברים.

מיכל כהן דר: אחד, אני רוצה לציין עובדה.

מיכל כהן דר: שמעון לנקרי ואני, לא רק שדיברנו בינינו פעם אחת, אלא לאורך ערבים שלמים וגם מאוחר בלילה.

דוד אזולאי: אז כנראה שיש לו נתק עם העובדים שלו.

תמר כהן דר: בדיוק, אז אני מוכרחה, וחבל שהוא לא כאן, אני רוצה שיסתכל לי בעיניים.

תמר כהן דר: דברים צריכים להיאמר – הקשר היה כל הזמן.

דוד אזולאי: דר' מיכל כהן, ראש העיר של עכו הוא אדם עסוק ואין לו זמן לבוא אף פעם לוועדת הפנים.

מיכל כהן דר: אני רוצה שיהיה ברור לגמרי שלא חל שום נתק, אבל לא השתנה שום דבר במקור הזיהום, וכשמקור הזיהום ממשיך לזהם, אז אם היום בחוף התוצאה היא 0 ומחר התוצאה היא 1,000, לא השתנה כלום.

מיכל כהן דר: אין לנו מבחינת הגנה על בריאות הציבור, שום חציצה.

מיכל כהן דר: דווקא הרעיון שלך נראה לי אחלה של רעיון.

מיכל כהן דר: למה לא לעשות פתרונות.

מיכל כהן דר: .. תראה, אני גם כן, כשאני מקבלת החלטות, יש פתרונות לטווח הקצר, הבינוני והרחוק.

מיכל כהן דר: אז הרחוק, הבנו כבר מה יקרה.

מיכל כהן דר: בואו נמצא פתרון, ואולי היינו צריכים לעשות את זה לפני חודש, אני אומרת כולנו, למצוא פתרון למנוע את הזיהום של שפך הנעמן.

מיכל כהן דר: כי ברגע ששפך הנעמן לא יזהם, גם החופים לא יהיו מזוהמים.

מיכל כהן דר: אני לא ששה ל---

דוד אזולאי: אחד הדברים שמפריעים לי כאן, ואת זה לא שמעתי לאורך כל הדיון הזה, אותם גורמים מזהמים לא ננקטו נגדם שום סנקציות.

תמר זוהר: לא, אני נתתי רשימה ארוכה ומפורטת של צעדים.

תמר זוהר: עיריית כרמיאל קיבלה הודעת סירוב מרשות המים ב-18 לשישי.

תמר זוהר: אני מצטערת מאוד.

תמר זוהר: הליכים פליליים ננקטים.

תמר זוהר: אי אפשר להגיש כתב אישום בשבועיים, אני מצטערת.

אוהד שגב: אי אפשר להוציא צו מניעה, אי אפשר לעשות שום דבר?

תמר זוהר: אני לא אכנס איתך לשיקולים משפטיים, זה משפטי לחלוטין.

אוהד שגב: זה לא שיקולים משפטיים, אם הייתי יודע שזה שיקולים משפטיים, הייתי נכנס ל---

דוד אזולאי: אני חושב שמה שנעשה כאן, נוקטים בסנקציות כנגד תושבי עכו, אבל לא כנגד המפעלים המזהמים וזאת הבעיה שלנו.

דוד אזולאי: אני חושב שאם הייתם נוקטים יד יותר קשה כלפי אותם מפעלים מזהמים, ולקבוע...

דוד אזולאי: אני בעצמי לא יודע מה הכמויות שהמפעלים---

תמר זוהר: אדוני, אם היה מדובר במפעל, היינו יכולים לקבל עליו צו סגירה.

תמר זוהר: מדובר במתקן טיפול בשפכים ענקי שקולט כל כך הרבה ישובים.

אוהד שגב: אלי דקסטרו לא עשה עבודות שירות?

אוהד שגב: אותו דבר גם פה.

דוד אזולאי: אלי דקסטרו לא עשה עבודות שירות, לידיעתך.

תמר זוהר: אני אכנס לפרטים.

תמר זוהר: הם הגישו בקשה לרשות המים, להזרים את הקולחים שלהם דרך נחל החילזון ממאגר יסעור, למעשה.

תמר זוהר: מאגר יסעור הוא מאגר שנמצא באיזה שהוא מקום באזור, ביקשו לנתק 4,000, 5,000 קוב מהמתקן הטיפול בשפכים, לאפשר למתקן הטיפול בשפכים לעבוד, כי הוא לא יכול לעבוד בספיקות הקיימות, לקחת את השפכים של אל שגור, בענה ודיר אל אסד ובמקום שיעברו טיפול בתוך מתקן טיפול בשפכים כרמיאל, פשוט לקחת אותם איך שהם, מזוהמים מאוד, לתוך מאגר יסעור ושם להזרים אותם חזרה לנחל.

דוד אזולאי: למה אתם לא אוכפים את זה?

תמר זוהר: כמובן שלא הסכמנו לכך.

תמר זוהר: הדרישה שלנו, דבר ראשון שיכניסו מאווררים לתוך המאגר, יספרו לנו איזה איכות תצא לנחל ואז נוכל לשקול את זה וזה מה שהם עכשיו עושים.

תמר זוהר: לדרוש להכניס אותם לכלא עכשיו, זה בלתי אפשרי.

תמר זוהר: זה הוא שלב ביניים, שאני מאוד מקווה שיבצעו.

דוד אזולאי: בינתיים תסתכלי, עיר שלמה סובלת.

תמר זוהר: מה לעשות שהדברים הם לא פשוטים כל כך.

תמר זוהר: זה לא שחור ולבן, זה לא לבצע או לא לבצע.

אוהד שגב: אדוני היושב ראש, אני אומר את זה, זה פשוט שזה בגלל שזה עיריית כרמיאל, חד וחלק.

אוהד שגב: זה לא היה עובד עם אף עירייה אחרת.

דוד אזולאי: רבותיי, אני רוצה להציע איזה שהיא הצעה ברשותכם.

דוד אזולאי: אלא אם כן אתה רוצה להגיד משהו.

דוד אזולאי: בבקשה.

זאב פיש: אדוני היושב ראש, אני משתדל באמת להתיישר עם העובדות.

זאב פיש: בעצם מאשימים פה את כולם על זה שהמטרדים ממשיכים.

זאב פיש: זאת אומרת, מאשימים את כרמיאל, ולמה המשרד להגנת הסביבה עושה או לא עושה.

זאב פיש: זאת אומרת, כולם בעצם מסכימים שיש הזרמה של שפכים וקולחים באיכות לא טובה לנחלים ומשם לים.

זאב פיש: זאת אומרת, הבעיה קיימת.

זאב פיש: אז אי אפשר לזרוק את האשמה על כולם ואחר כך לומר בעצם המצב הוא לא כל כך מובהק, אפשר לפתוח איזה חוף, אם יש תוצאה או אין תוצאה.

זאב פיש: עכשיו, לבוא ולומר שמשרד הבריאות מנתק מגע.

זאב פיש: מונח לפניי מכתב של רופאת המחוז, 28 ליוני, לראש עיריית עכו.

זאב פיש: באמת, איזה ניתוק מגע?

זאב פיש: סליחה.

זאב פיש: אתם אומרים דברים לא נכונים, אנחנו בוועדה בכנסת, יש איזה נורמה.

זאב פיש: אנחנו מופקדים על בריאות הציבור.

בן יאיר גבריאל: אתם הצטרפתם לבדיקה אחת?

בן יאיר גבריאל: אתם לא באתם, לא נתתם תוכנית, לא הצטרפתם לשום בדיקה.

בן יאיר גבריאל: סירבתם לעשות---

דוד אזולאי: רבותיי, אני מבקש.

זאב פיש: ככה זה נראה.

זאב פיש: זה אמינות.

דוד אזולאי: גבריאל, אני מבקש ממך, אל תביא אותי למצב שאני אוציא אותך החוצה.

דוד אזולאי: אני מאוד מבקש.

דוד אזולאי: יש פה נציג של משרד הבריאות, אתם דיברתם, העליתם את הדברים שלכם, אמרתם דברים קשים.

דוד אזולאי: בואו תנו לו גם להציג את הדברים שלו.

זאב פיש: אני חוזר ואומר, כל החלטה שמשרד הבריאות מקבל, אנחנו בשיתוף פעולה מלא עם משרד הפנים, עם המשרד להגנת הסביבה, שאני יודע שגם האגף ים וחופים וגם המחוז בצפון עושים המון דברים.

זאב פיש: אנחנו מקבלים תמונה.

זאב פיש: אני מעולם, לא אני ובוודאי לא מחוז הצפון, לא אוציא שום הנחיה שהיא איזה גחמה של מישהו, איזה מבחן כוחניות וכל מיני דברים כאלה.

זאב פיש: אנחנו מופקדים על בריאות הציבור.

זאב פיש: התוצאות שהיו טובות בחופים בחודש יוני, תסתכלו מה קורה במוצא של הנחל, בשפך הנעמן לים, עשרות אלפי קוליפורמים צואתי.

זאב פיש: זאת אומרת, החופים לא זוהמו כי הרוח היתה צפונית.

זאב פיש: אנחנו מסבירים את זה פעמיים בשבוע לכל הגורמים, ובוודאי לעיריית עכו.

זאב פיש: אי אפשר לעשות מדיניות של בריאות הציבור לפי כיווני רוח.

זאב פיש: וזה בדיוק היה.

זאב פיש: אנחנו פתחנו, אישרנו, ביקשנו ממשרד הפנים לפתוח את החוף, ומיד אחרי זה היה כיוון רוח דרומי ואז אמר משרד הפנים, ובצדק, והוא כן הפעיל שיקול דעת, הוא אמר 'איך אפשר לפתוח ולסגור חופים?

זאב פיש: '

דוד אזולאי: אני שואל, מר זאב פיש, האם יש אפשרות שאתם תשבו ביחד עם עיריית עכו, יחד עם משרד הפנים, ולנסות למצוא את הדרך?

בן יאיר גבריאל: הם עשו את זה---

דוד אזולאי: סליחה רגע, אני מבקש שתאפשר לי.

דוד אזולאי: אני שואל את נציג משרד הבריאות, אני רוצה לשמוע ממנו תשובה.

בן יאיר גבריאל: לא.

בן יאיר גבריאל: בדקתי שלוש פעמים---

דוד אזולאי: גבריאל, אני מבקש ממך, אני לא מאשר לך לדבר.

זאב פיש: אני עונה, ברשותך.

זאב פיש: אנחנו עובדים בשיתוף פעולה מצוין גם עם המשרד להגנת הסביבה.

זאב פיש: כדי למצוא פתרונות יצירתיים, צריכים כל הגופים, הגופים המונעים והגופים השומרים ובוודאי הגופים המפעילים של הרשות המקומית.

זאב פיש: אנחנו ישבנו, אנחנו ממשיכים לשבת.

זאב פיש: יש פה גופים ירוקים שאנחנו גם בהם נעזרים.

זאב פיש: כל מידע, כל רעיון, אנחנו נבדוק לגופו של עניין.

זאב פיש: במצב העכשווי, אני מדבר על מצב נתון, כרגע, כמפקח ארצי לבריאות הסביבה, אני לא חושב שזה יהיה אחראי מצדי לבוא ולהגיד, 'תתרחצו, ואם פתאום אנחנו נראה איזה שהיא בדיקה והרוח תהיה צפונית, או פתאום תהיה דרומית, אנחנו נסגור את החופים'.

זאב פיש: אי אפשר ככה לנהל.

זאב פיש: תבינו.

זאב פיש: זו הראייה של בריאות ציבור במדינה מודרנית.

זאב פיש: ככה אנחנו משתדלים לעבוד.

זאב פיש: אין פה שום כיסוי תחת, אנחנו נמצאים בשטח יותר מאנשים אחרים.

זאב פיש: אם צריך, אנחנו גם נוכיח את זה, באמת.

זאב פיש: אז יש פה איזה שהיא אחריות שאנחנו לוקחים ואני פשוט קשה לי להאמין שבוועדה בכנסת אנחנו שומעים דברים כל כך לא נכונים.

דוד אזולאי: בשביל זה אנחנו יושבים פה וגם אם שומעים דברים קשים, צריך לשמוע ולהגיב.

זאב פיש: נכון, אז אני אגיב כפי שאני מגיב.

דוד אזולאי: בשביל זה הגבת.

תמר איצקוביץ: שמעתי כאן את העניין של כיווני הרוח.

תמר איצקוביץ: כיווני הרוח – יש חזאים, הם יודעים את הדברים.

תמר איצקוביץ: למה שאנחנו באמת לא נלך לפי כיווני הרוח.

תמר איצקוביץ: למה שטויות?

תמר איצקוביץ: אנחנו פה כבר שלושה שבועות שהחוף סגור, אנשים לא יכולים להתרחץ, אתם יודעים שאנשים נכנסים למקומות היותר מסוכנים דרומה מהחוף המוסדר ואנחנו אמונים על בריאות הציבור בדיוק כמוכם.

תמר איצקוביץ: אתה אומר, 'פה יש עניין של כיוון רוח', למה זה לא יכול להיות אחד הדברים שנדע לפתור.

תמר איצקוביץ: נבוא ונאמר 'בסדר, ברגע שיש רוח מדרום, אנחנו סוגרים את החוף'.

דוד אזולאי: רבותיי, אני רוצה להציע ולגשת לסיכום הדיון.

דוד אזולאי: אנחנו טוחנים כאן מים וחבל על הזמן של כולנו.

דוד אזולאי: רבותיי, אני רוצה להציע הצעה.

דוד אזולאי: קודם כל, דבר ראשון, הוועדה תפנה לשר להגנת הסביבה ותדרוש שיינקטו כל האמצעים כנגד מזהמי השפכים שלא כחוק ושגורמים לזיהום של חוף עכו.

דוד אזולאי: אני מבקש שמכתב של הוועדה ייצא לשר להגנת הסביבה, שגם הם יידעו שיש להם את החלק שלהם.

דוד אזולאי: הדבר השני, אני מבקש שכל הגורמים, משרד הבריאות, משרד הפנים, המשרד להגנת הסביבה, יחד עם עיריית עכו, ישבו עוד השבוע, ביחד, הגורמים המקצועיים.

דוד אזולאי: רבותיי, אתה אמרת את דבריך, הם אמרו את דבריהם, אבל הרושם המתקבל כאן בוועדה שיש כאן איזה שהוא נתק או חוסר שיתוף פעולה בין כל הגורמים.

דוד אזולאי: לכן אנחנו מבקשים שאתם תשבו עוד השבוע, כל הגורמים, תמצאו את הפתרונות לטובת הציבור ואני מאמין שיש כאן שיתוף פעולה.

דוד אזולאי: אין פה גורם, אני חוזר על זה פעם שלישית היום, אין שום גורם שמעוניין לפגוע בבריאות הציבור.

דוד אזולאי: לכן מן הראוי שתשבו ותדווחו לנו עד לשבוע הבא, ביום שני.

דוד אזולאי: אנחנו מבקשים לקבל דיווח מה התוצאות של הפגישה שלכם.

תמר זוהר: אני מבקשת שהמלצה נוספת תהיה לפנות לגורמים הרלוונטיים ברשויות המדינה, בנושא הרחבת מתקן טיפול בשפכים כרמיאל שזה באמת המפגע העיקרי וזה מפגע שהוא לא פתור.

דוד אזולאי: מי זה הגורם?

תמר זוהר: מנהלת הביוב.

תמר זוהר: אם הוועדה הזאת תוכל להמליץ, אז זה יכול לעזור.

דוד אזולאי: אני מקבל את ההצעה שלך.

דוד אזולאי: אנחנו, כוועדה, נפנה למנהלת הביוב ונבקש מהם לקדם את ההרחבה של מתקן טיפול בשפכים כרמיאל.

מיכל כהן דר: המודול הנוסף השלישוני, שזה רק עניין של כסף וזה יפתור את כל הבעיה.

דוד אזולאי: אוקיי, אז אנחנו נפנה.

עזר פישלר: בנושא של הפתרונות והאלטרנטיבות: אז יש אלטרנטיבות לטווח ארוך, כמו שראינו, הרחבה של המתקן.

עזר פישלר: בינתיים, יש פתרונות שאני מוכן, בשם עמותת צלול, לשתף פעולה ולמצוא פתרונות מיידיים, אם טכנולוגית ואם פתרונות שהם טכניים, אחרים.

עזר פישלר: כי יש פתרונות, אנחנו לא נמצאים בבועה.

עזר פישלר: העולם מביא את הבעיות האלה כבר מזמן ואנחנו עוסקים בזה מהבוקר ועד הערב, ובמשך כל השבוע ויש לנו רשימה של דברים ואפשר לשתף פעולה.

עזר פישלר: אני אשמח להציע את עזרתנו בנושא הזה.

עזר פישלר: יש כל מיני שיטות לטפל בזה, השאלה היא רק שאלה כלכלית, ואם השאלה כלכלית על חשבון תושבי עכו, אז חבל.

צביקה אולשביצקי: יש פתרון שהוא לא כלכלי, שהגברת קודם ציינה אותו, שהם לא נתנו לו אישור.

צביקה אולשביצקי: בישיבה בכרמיאל שהיתה עם השר להגנת הסביבה, הפתרון הזה עלה, השר תמך בפתרון הזה, הוא ניסה לדחוף את כל הגורמים לפתרון הזה.

תמר זוהר: מתקן טיפול בשפכים כרמיאל?

צביקה אולשביצקי: להזרים רק 4,000 או 5,000 קוב---

תמר זוהר: כן, אבל צריך ל---

צביקה אולשביצקי: הוא לא כלכלי?

צביקה אולשביצקי: הוא כלכלי, בכרמיאל צריכים להסכים.

דוד אזולאי: דר' מיכל כהן דר, אתם יוזמים את המפגש הזה, או שעיריית עכו תיזום את המפגש הזה?

מיכל כהן דר: יבואו אליי, אני כבר אומרת, ביום רביעי.

מיכל כהן דר: ביום חמישי – לא.

מיכל כהן דר: אין מה לעשות.

דוד אזולאי: יופי, כל הכבוד.

דוד אזולאי: כל הכבוד, דר' מיכל כהן דר.

דוד אזולאי: תקבעי עכשיו.

מיכל כהן דר: מי שיכול, שיבוא.

מיכל כהן דר: עכשיו אני אומרת.

דוד אזולאי: אז בבקשה.

דוד אזולאי: דר' מיכל כהן דר מודיעה שביום רביעי, במשרד שלה, יתקיים הדיון.

מיכל כהן דר: בשעה 10:30 בבוקר.

דוד אזולאי: אני מבקש שנציגי המשרד לאיכות הסביבה, נציגי משרד הפנים, עיריית עכו, בבקשה מכם להגיע לדיון הזה, לקיים שם דיון ולהגיע להחלטות.

דוד אזולאי: אנא ממך, לעדכן אותנו בבקשה.

עמאר יוסף: אבל לבקש את ההמלצה שלהם אלינו כמשרד הפנים, בשביל שנוציא החלטה.

דוד אזולאי: אתה תשב איתם.

דוד אזולאי: אתה יושב איתם.

דוד אזולאי: תודה רבה, הישיבה נעולה.